OpenLLM-France/wikimedia huggingface dataset:
# Cristina Sanz Barrios

Cristina Sanz Barrios (Burgos, 7 de maig de 1979) és una política espanyola i militant del Partit Popular (PP). Va ser regidora municipal de Pamplona del 2003 al 2015. El 20 de desembre de 2015 va ser elegida senadora per Navarra al Senat i reelegida el 2016. És la primera secretària de la Comissió d'Afers Exteriors.
Està casada i mare de dos fills.

## Referències

* ↑ «La gestora del PP nombra a Cristina Sanz, concejal en Pamplona, como portavoz del partido». Europa Press, 08-08-2014. [Consulta: 19 juliol 2024].
* ↑ «Cristina Sanz, número 3 de 'Navarra suma' al Congreso» (en castellà). navarratelevision.es, 20-03-2019. [Consulta: 19 juliol 2024].
* ↑ «CRISTINA SANZ BARRIOS» (en castellà). [Consulta: 19 juliol 2024].
# Riu Coppermine

El riu Coppermine (en anglès Coppermine River) és un riu de la part septentrional del Canadà que desemboca al golf de la Coronació, oceà Àrtic després de recórrer 845 km pels Territoris del Nord-oest i Nunavut.

## Geografia

El riu Coppermine neix al llac de Gras, un petit llac situat a l'est del Gran Llac de l'Esclau, als Territoris del Nord-oest. Generalment la seva direcció sempre és cap al nord, travessant una sèrie de llargs llacs interconnectats, com el llac Point (de 120 km de llarg), el llac Rocknest i el llac Fairy. Continua després per Nunavut fins a desaiguar al golf de la Coronació, un braç de l'oceà Àrtic. El riu es congela a l'hivern.
El riu s'utilitza per a la pràctica del piragüisme i el ràfting. Compta amb ràpids importants, com ara el congost Rocky i els ràpids de Sandstone, Muskox i Escape, així com molts conjunts més petits sense nom. Les cataractes Bloody són l'últim gran ràpid del riu.
La comunitat de Kugluktuk està situada a la desembocadura del riu, i el 2006 tenia 1302 habitants.

## Història

El riu pren el nom pel coure que es podia trobar en la part inferior del seu curs. L'explorador britànic Samuel Hearne (1745-1792), al servei de la Companyia de la Badia de Hudson, en la seva tercera temptativa d'exploració de l'interior canadenc en què intentava trobar les mines de coure descrites pels nadius va arribar al riu el 1771, per continuar el seu curs fins a l'oceà.
Sir John Franklin també va viatjar pel riu en l'expedició Coppermine entre 1819 i 1822.

## Referències

* ↑ «The Atlas of Canada. Rivers» (en anglès, francès). Atlas of Canada. Arxivat de l'original el 20 de maig 2006. [Consulta: 30 gener 2011].

## Bibliografia

* Dredge, L. A. Where the river meets the sea geology and landforms of the lower Coppermine River Valley and Kugluktuk, Nunavut. [Ottawa]: Geological Survey of Canada, 2001. ISBN 0-660-18550-4
# Campionats del món de ciclocròs de 1973

Els Campionats del món de ciclocròs de 1973 foren la 24a edició dels mundials de la modalitat de ciclocròs i es disputaren el 22 de febrer de 1973 a Londres, Anglaterra. Es disputaren dues proves masculines.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Eric De Vlaeminck Bèlgica | 59' 29" | André Wilhelm França | + 1" | Rolf Wolfshohl RFA | + 2" |
| Cursa amateur masculina | Klaus-Peter Thaler RFA | 54' 04" | Robert Vermeire Bèlgica | m. t. | Ekkehard Teichreber RFA | + 22" |

## Classificacions
### Classificació de la prova masculina elit

| Pos. | Ciclista | País | Temps |
| | Eric De Vlaeminck | Bèlgica | 59 min 29 s |
| | André Wilhelm | França | + 1" |
| | Rolf Wolfshohl | RFA | + 2" |
| 4 | Albert Van Damme | Bèlgica | + 38" |
| 5 | Michel Baele | Bèlgica | + 2' 37" |
| 6 | Peter Frischknecht | Suïssa | + 2' :39" |
| 7 | John Atkins | Regne Unit | + 2' 40" |
| 8 | José María Basualdo | Espanya | + 3' 43" |
| 9 | Julien Van Den Haesevelde | Bèlgica | + 3' 56" |
| 10 | Keith Mernickle | Regne Unit | + 4' 07" |

### Classificació de la prova masculina amateur

| Pos. | Ciclista | País | Temps |
| | Klaus-Peter Thaler | RFA | 54' 04" |
| | Robert Vermeire | Bèlgica | m. t. |
| | Ekkehard Teichreber | RFA | + 22" |
| 4 | Norbert Dedeckere | Bèlgica | + 32" |
| 5 | Albert Zweifel | Suïssa | + 43" |
| 6 | Miloš Fišera | Txecoslovàquia | + 1' 08" |
| 7 | Franco Livian | Itàlia | + 1' 10" |
| 8 | Dieter Uebing | RFA | + 1' 15" |
| 9 | Klaus Jördens | RFA | + 1' 32" |
| 10 | Gerrit Scheffer | Països Baixos | + 1' 37" |

## Medaller

| Pos. | País | Or | Plata | Bronze | Total |
| 1 | Bèlgica | 1 | 1 | 0 | 2 |
| 2 | RFA | 1 | 0 | 2 | 3 |
| 3 | França | 0 | 1 | 0 | 1 |

## Referències

* Web de l'UCI
* Resultats a les-sports.info
# Yoshika Matsubara

Yoshika Matsubara (Prefectura de Shizuoka, 19 d'agost de 1974) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 1996.

## Referències

* ↑ «FIFA». Arxivat de l'original el 2017-11-16. [Consulta: 16 novembre 2017].
# Un metge rural

Un metge rural (originalment, en alemany: Ein Landarzt) és una col·lecció de contes escrits majoritàriament l'any 1917 per Franz Kafka, que conté la història homònima. L'editor Kurt Wolff la va publicar l'any 1919 com la segona col·lecció de contes de Kafka, després de Betrachtung (Contemplació, 1912). Han estat traduïts al català per Josep Murgades, en una edició a cura de Quaderns Crema.
Kafka va dedicar la col·lecció al seu pare. Sovint explicava a Max Brod la reacció del seu pare quan li va presentar el llibre: "Deixa-me'l a la tauleta de nit."
Les històries en si tenen una cosa en comú: en algun moment, sigui al començament o més endins del text, ocorre un moment inquietant, sovint anomenat "Paradoxa de Kafka". Els títols dels contes inclosos, en alemany són:
* Der neue Advokat
* Ein Landarzt
* Auf der Galerie
* Ein altes Blatt
* Vor dem Gesetz
* Schakale und Araber
* Ein Besuch im Bergwerk
* Das nächste Dorf
* Eine kaiserliche Botschaft
* Die Sorge des Hausvaters
* Elf Söhne
* Ein Brudermord
* Ein Traum
* Ein Bericht für eine Akademie
Originalment, el conte "Der Kübelreiter" s'hi havia d'incloure igualment, però Kafka se'n va retractar abans que el llibre fos imprès.

## Referències

* ↑ «Un metge rural - Quaderns Crema».
* ↑ Kafka, Franz. A Country Doctor. Prague: Vitalis Verlag, 2017, p. 95. ISBN 978-80-7253-325-1.

## Enllaços externs

* Relat breu Ein Traum (Un somni). Text íntegre en diversos idiomes.
# Cristina Scuccia

Cristina Scuccia (Comiso, Sicília, 1988 o 1989) és una cantant italiana i ex monja de la Companyia de Santa Úrsula que el 5 de juny de 2014 va guanyar la segona edició del concurs televisiu de talents musicals The Voice of Italy, la versió italiana de La voz després de rebre 50 milions de visites a internet.

## Biografia

Criada en una família humil i cristiana de Sicília, tenia el somni de ser una cantant d'èxit. Als 18 anys es presentà al programa musical de la televisió italiana Amici, però no l'agafaren i decidí guanyar diners cantant a les places dels pobles i en casaments.
El 2007 va marxar a viure a Roma, on estudià cant i interpretació a l'escola Star Rose Accademy, fundada per l'ex actriu Claudia Koll, que també és de la Companyia de Santa Úrsula de la Sagrada Família. Fou protagonista al musical 'Il coraggio di amare' interpretant la religiosa Sor Rosa Rocuzzo a l'estil Sister Act, un fet que la portà a descobrir la vocació religiosa. Ja des de la congregació, el 2010 marxà al Brasil per a fer el noviciat, on no deixà de cantar perquè en les seves entrevistes sempre explica que pretén apropar Jesús a la gent cantant. El 2014, quan participà en el programa The Voice, es dedicava a gestionar i donar classes a l'escola infantil de la congregació i ajudar els infants de famílies desestructurades de Milà (Itàlia).

## Participació a The Voice

Participà en el càsting de Rai1 amb el seu hàbit de les germanes Ursulines amb ritme i una veu potent, un fet que desconcertà al jurat, format entre altres per Raffaella Carrá, que no es creia que fos monja. El públic del país de majoria catòlica s'entusiasmà per les seves versions de cançons de Flashdance i Dirty Dancing, així com el No One d'Alicia Keys, una cantant que la va qualificar d'"energia pura" i el Girls Just Wanna Have Fun. Entrenada pel raper italià J-Ax que és exlíder del grup italià Articolo 31, va donar una audiència rècord al programa amb un 15% i s'endugué el guardó gràcies a rebre el 62% dels vots del públic.

## Referències

* ↑ «Suor Cristina lascia la vita consacrata e continua con la musica - Musica» (en italià), 20-11-2022. [Consulta: 20 novembre 2022].
* ↑ Redacció «La monja Cristina Scuccia triunfa en la versión italiana de "The Voice"». BBC, 06-06-2014 [Consulta: 6 juny 2014].
* 1 2 3 4 Hernández, Nuria «Sor Cristina eligió ser monja antes que cantante y ahora sorprende en 'The Voice Italia'». Te interesa, 21-03-2014 [Consulta: 6 juny 2014].
* ↑ Hernández, Nuria «Sor Cristina, 'The Voice Italia', gestiona la escuela materna de las Ursulinas de Milán». Te interesa, 21-03-2014 [Consulta: 6 juny 2014].
* ↑ AFP «Singing nun keeps the faith as she prepares for Italy's The Voice finals». The Guardian, 05-06-2014 [Consulta: 6 juny 2014].
* ↑ EFE «La monja Sor Cristina Scuccia gana 'La Voz' en Italia». La Vanguardia, 06-06-2014 [Consulta: 6 juny 2014].
# Lleó Hebreu

Yěhudà Abrabanel conegut també com a Lleó Hebreu (Lisboa 1461 - Itàlia aprox 1521) va ser un metge i filòsof jueu fill i deixeble d'Ishaq Abrabanel. El 1483 va emigrar a Toledo i va viure en diverses ciutats italianes a causa de l'expulsió dels jueus de Castella. Va escriure poesia i un tractat sobre l'amor en italià els Dialoghi d'amore (1535). La seva influència és clara en autors com Baldassare Castiglione, Garcilaso de la Vega i fins i tot Montaigne o Cervantes.

## Referències

* ↑ «Lleó Hebreu». Gran Enciclopèdia Catalana. Barcelona: Grup Enciclopèdia Catalana.
# Transmission

El Transmission és un client lleuger, gratuït i de codi obert per a la xarxa BitTorrent. Està disponible sota la llicència MIT, amb algunes parts GPL, i és multiplataforma. En la pàgina oficial del programa es llista la compatibilitat amb les següents plataformes:
* Mac OS X (interfície Cocoa, nativa)
* Linux (interfície GTK+ o Qt)
* NetBSD, FreeBSD y OpenBSD (interfície GTK+)
* BeOS (interfície nativa)
El Transmission és el client de BitTorrent utilitzat per defecte en diverses distribucions de Linux com ara Ubuntu, openSUSE, Fedora o Mandriva. A més un dels programes d'aquest tipus més populars per al Mac OS X.

## Característiques

* Descàrrega selectiva i priorització de fitxers.
* Suport per a transmissions xifrades.
* Suport de múltiples trackers.
* Creació de torrents.
* Intercanvi de fonts compatible amb Azureus i μTorrent.
* Mapeig automàtic de ports (usant UPnP/NAT-PMP).
* Port d'escolta únic per a tots els .torrent.
* Ràpida represa - amb escorcoll de peer.
* Opcions d'acte-seeding (compartir dades descarregades).
* Acte-Ban dels clients que enviïn dades falses.
* Notificacions Dock i Growl.
* Barra d'eines personalitzable.
* Barra de progrés avançada.
* Actualitzacions automàtiques utilitzant Sparkle.

## Crítiques

Les versions anteriors a la 0.70 no s'ajustaven a les especificacions tècniques del protocol BitTorrent i per això va ser prohibit el seu ús en múltiples trackers. Els dos problemes principals van anar que reportava malament la quantitat de dades pujades al tracker i que el tracker era saturat per peticions del client. Amb les posteriors versions s'han anat complint les especificacions i s'ha tornat a possibilitar el seu ús.

## Vegeu també

* D'igual a igual, peer to peer en anglès, el sistema de compartició de fitxers utilitzat pel Transmission.
* BitTorrent, el programa original de compartició dels fitxers tipus torrent.

## Referències

* ↑ «Transmission – About», 2009. Arxivat de l'original el 7 de juliol de 2009. [Consulta: 4 juliol 2009].
# Rivulus peruanus

Rivulus peruanus és un peix de la família dels rivúlids i de l'ordre dels ciprinodontiformes.
Els adults poden arribar als 5,5 cm de longitud. És endèmic del Perú (Sud-amèrica).

## Referències

* 1 2 FishBase (anglès)
# Can Barretina

Can Barretina és una obra de Riudaura (Garrotxa) protegida com a bé cultural d'interès local.

## Descripció

És una casa situada en un costat lateral de la plaça del Gambeto, pròxim al casal de can Casula. És de planta rectangular i teulat a dues aigües, sostingut per bigues i cairats de fusta que surten a l'exterior. Disposa de baixos, pis i golfes, actualment utilitzades com a magatzems de palla. L'estructura arquitectònica de Can Barretina és molt senzilla, mancada de qualsevol tipus d'ornamentació. Destaca, però, tres caps d'animal situats a l'altura del primer pis, representen possiblement la testa de tres gossos. El parament exterior és fet de pedra del país poc treballada.

## Història

Riudaura és un petit nucli urbà que va néixer a l'ombra del monestir de Santa Maria. L'estructura d'alguns dels seus carrers és plenament medieval, però la majoria corresponen al segle xviii, moment en què es bastiren i remodelaren part dels habitatges que estructuren la plaça del Gambeto; durant la centúria següent es remodelaren i aixecaren de nova planta algunes de les construccions situades en els carrers que desemboquen a l'esmentada plaça.

## Referències

* 1 2 «Can Barretina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Yoshiki Hayashi

Yoshiki (林 佳樹 Hayashi Yoshiki) (Tateyama, Chiba, Japó 20 de novembre de 1965) és un músic japonès, més conegut com a líder i fundador del grup de rock japonès X Japan. És considerat un dels bateries més influents en tota la història del rock. Fou el compositor de la majoria de cançons de la banda i a part de la bateria també tocava el piano al grup. Yoshiki, com a productor, ha venut 50 milions d'àlbums. També és propietari de la seva pròpia discogràfica, Extasy Records.

## Discografia
### Senzills

* 背徳の瞳 [Haitoku No Hitomi] ~Eyes Of Venus~ / Virginity "V2" (1992.1.18)
* Amethyst (1993.11.3)
* 今を抱きしめて [Ima Wo Dakishimete] "Noa" (1993.11.3)
* Rain "Glay" (1994.5.25)
* Foreign Sand "Roger Taylor" (1994.6.1)
* Moment "Hideki Saijo" (1997.8.6)
* Begin "Shoko Kitano" (1998.6.23)
* 薔薇と緑 [Bara To Midori] "Shoko Kitano" (1998.10.28)
* 深紅の花 [Shinku No Hana] "Shizuka Kudo" (2000.11.8)
* Seize The Light "Globe" (2002.11.27)
* I'll Be Your Love "Dahlia" (2003.10.29)
* Scorpio "The Trax" (2004.12.15)
* Rhapsody "The Trax" (2005.4.20)
* Sex and Religion "Violet UK" (2005.12.19)

### Àlbums d'estudi

* Yoshiki Selection (1991.12.12)
* Eternal Melody I (1993.4.21)
* A Music Box For Fantasy (1993.7.25)
* Yoshiki Selection II (1996.4.11)
* Eternal Melody II (2005.3.23)

### Compilacions per artistes

* KISS My Ass (1994.6.21)
* hide Tribute Spirits (1999.5.1)
* Ai Chikyu-haku Presents Love The Earth (2005.3.30)
Per la seva discografia amb X Japan si us plau visiti la pàgina de X Japan.
# Trichomycterus santanderensis

Trichomycterus santanderensis és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 10,1 cm de llargària total.

## Distribució geogràfica

Es troba a Colòmbia.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Castellanos-Morales, C.A. 2007. Trichomycterus santanderensis: A new species of troglomorphic catfish (Siluriformes, Trichomycteridae) from Colombia. Zootaxa 1541: 49–55.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rivulus pinima

Rivulus pinima és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: riu Paranà (Brasil).

## Referències

* ↑ «Rivulus pinima». Catalogue of Life. (anglès) (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Can Barretó Vell

Can Barretó Vell és una masia de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Edifici de planta i pis amb teulada a dues vessants amb caiguda lateral i cornisa catalana. El portal és rectangular amb la llinda i brancals de pedra i, a la part superior, hi ha una finestra emmarcada amb pedra i ampit motllurat i un rellotge de sol molt malmès. La resta d'obertures són simples i s'han fet noves finestres i portes per adaptar-lo als nous usos. El parament és de maçoneria arrebossat. Tot l'entorn és ple de cotxes per desvallestar.

## Història

Can Barretó Vell és l'edifici original de la propietat de Can Barretó, al segle xix es va construir la casa de Can Barretó Nou, prop del Camí reial i a poca distància de Can Barretó Vell. Actualment les dues masies han quedat separades per la carretera d'Hostalric-Mallorquines.

## Referències

* 1 2 «Can Barretó Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Yoshikawa

Yoshikawa (吉川市, Yoshikawa-shi) és una ciutat de la prefectura de Saitama, al Japó.
El març de 2016 tenia una població estimada de 71.147 habitants. Té una àrea total de 31,62 km².

## Geografia

Yoshikawa està situada al sud-est de la prefectura de Saitama, aproximadament 20 km en direcció nord-oest des de Tòquio. Està vorejada pel riu Edogawa per l'oest i el riu Nakagawa per l'est.

## Història

L'actual ciutat de Yoshikawa fou establerta l'1 d'abril de 1996.

## Agermanament

* Lake Oswego, Oregon, EUA, des del 1996
* Ichinoseki Iwate, Japó, des de 1997

## Referències

* ↑ «ホーム - 吉川市公式ホームページ» (en japonès). Ajuntament de Yoshikawa, 01-03-2016. [Consulta: 18 març 2016].

## Enllaços externs

* Pàgina web de l'ajuntament de Yoshikawa (japonès)
# Unitat Popular Independent

Unitat Popular Independent (UPI) va ser un partit polític local de Vinaròs creat en les eleccions locals de 1979 amb funcionament assembleari. Estava integrat pel Partit Socialista d'Alliberament Nacional (PSAN) i l’Associació de Veïns Migjorn. Va obtenir tres regidors: Sebastià Carlos Baila, Francesc Sanç i Solé i Vicent Ferrà Sorrius. En 1980 va ser un dels partits integrants del Front d'Esquerra Nacionalista. En 1983 no es va presentar a les eleccions locals i va desaparèixer.

## Referències

* ↑ Benito, Juan José. «Los vecinos denuncian quemas incontroladas de basura en Vinaròs» (en castellà). Levante-EMV, 09-05-2008. [Consulta: 17 desembre 2020].
* ↑ «Migjorn celebra sus 40 años de lucha por Vinaròs» (en castellà). Levante.EMV, 14-05-2016. [Consulta: 17 desembre 2017].
# Craterostigmus

Craterostigmus es un gènere de quilòpodes, l'únic de la família Craterostigmidae i de l'ordre Craterostigmomorpha.

## Característiques

Els individus posseeixen 15 parells de potes, però a simple vista s'aprecien 21 tergites més una estructura terminal. Això causa que les tergites 3, 5, 7, 8, 10, i 12 es troben subdividits. El cap és més llarg que ample i les forcípules verinoses són fàcilment visibles des del dors. L'estructura terminal és estranya, i es desconeix la seva funció, consisteix en dues valves que es troben dorsalment fusionades, però que es troben longitudinalment al ventre.

## Taxonomia

El gènere Craterostigmus inclou dues espècies:

### Ordre Craterostigmomorpha Pocock, 1902

    Família Craterostigmidae Pocock, 1902
       Craterostigmus Pocock, 1902
      * Craterostigmus tasmanianus Pocock, 1902 - Tasmània.
      * Craterostigmus crabilli Edgecombe & Giribert, 2008 - Nova Zelanda.

## Referències

* 1 2 Edgecombe, Gregory D.; Giribet, Gonzalo «A New Zealand species of the trans-Tasman centipede order Craterostigmomorpha (Arthropoda : Chilopoda) corroborated by molecular evidence» (en anglès). Invertebrate Systematics, 22, 1, 08-04-2008, pàg. 1–15. DOI: 10.1071/IS07036. ISSN: 1447-2600.
* ↑ Australia, Atlas of Living. «Genus: Craterostigmus» (en anglès australià). [Consulta: 13 gener 2021].
# Los Mochis

Los Mochis (del cáhita Mochim, plural de Mochic, 'tortuga de terra'), és una ciutat a l'estat de Sinaloa, Mèxic, i la capçalera del municipi d'Ahome. És la tercera en ordre d'importància de l'estat, amb 275.000 habitants. Actualment Los Mochis és una ciutat moderna i una de les potències agrícoles del país.
Los Mochis va néixer gràcies a Benjamin F. Johnston, que va arribar al port de Topolobampo atret pel somni d'Owen Albert, jove enginyer civil nord-americà, que va anar a aquelles terres per fer estudis sobre la construcció del tren conegut avui com a Chihuahua Pacific.
Però Johnston va descobrir les potencialitats de la Vall de Los Mochis per a l'explotació principalment de la canya de sucre. Així doncs, va construir, associat amb altres persones, una important empresa sucrera per a aquella època. Johnston es va convertir en un home ric i cap a l'any 1901 tenia el luxe de convertir la ciutat amb grans carrers amples i moderns, molt a l'estil nord-americà. Així va néixer Los Mochis.

## Enllaços externs

* Govern d'Ahome
# Trith-Saint-Léger

Trith-Saint-Léger és un municipi francès, situat a la regió dels Alts de França, al departament del Nord. L'any 2006 tenia 6.367 habitants. Limita al nord amb La Sentinelle, al nord-est amb Valenciennes, a l'est amb Aulnoy-lez-Valenciennes, al sud-est amb Famars, al sud amb Maing i a l'oest amb Prouvy.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 7.098 | 7.612 | 6.757 | 5.952 | 6.208 | 6.296 | 6.367 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Norbert Jessus | PCF |